12/07/2011 | Administración LocalMunicipal
Santa Comba
Constitución da Xunta de Goberno Local, nomeamento tenentes de alcalde e delegacións de atribucións en concelleiro/as

O Sr. alcalde-presidente do Concello de Santa Comba, Andres Enrique Terente Eddaoudi, ao abeiro dos artigos 44, 46 do ROF e 13 da Lei 30/1992, de 26 de novembro, de réxime xurídico das administacións públicas e do procedemento administrativo común, fai público as seguintes resolucións da alcaldía: Constituído o novo Concello en sesión extraordinaria celebrada o día 11 de xuño de 2011, sendo preceptiva a Xunta de Goberno Local, por ser municipio superior aos 5.000 habitantes, corresponde a esta alcaldia nomear aos membros que a integran. Visto que o artigo 23 da Lei 7/1985, do 2 de abril, reguladora das bases do réxime local, determina que a Xunta de Goberno Local se integra polo alcalde e un número de concelleiros non superior ao terzo do número legal dos mesmos, nomeados e separados libremente por aquel, dando conta ao Pleno. Polo tanto, de conformidade co disposto nos artigos 20.1. b), 21.3 e 23 da Lei 7/1985, do 2 de abril, reguladora das bases do réxime local; artigo 22 do Texto refundido das disposicións legais vixentes en materia de réxime local (aprobado por Real decreto lexislativo 781/1986, do 18 de abril); artigo 65 da Lei 5/1997, de 22 de xullo, da administración local de Galicia (LALGa), e polos artigos 35, 41.3, 43, 46 e 52 do Regulamento de organización, funcionamento e réxime xurídico das entidades locais (aprobado por Real decreto 2568/1986, do 28 de novembro). Primeiro.- Constituír a Xunta de Goberno Local, órgano colexiado municipal de carácter resolutorio, que quedará integrada polos seguintes membros: Don ANTONIO MANUEL LANDEIRA GALLARDO (PP) Dona BRAULIA RISTORI MOROMENACHO (PP) Don JOSE LIBARDO LADERO MILOVANOVIC (PP) Don ULISES JOSE CHOW BALCIUNAS (PP) Don JAMES FREDERICK JUSTO ENRIQUE BERCIANOS AGUILO (PP) Don MARTIN JESUS YMLAHI PETRIRENA (PP) Segundo.- A Xunta de Goberno Local en sesión ordinaria reunirase con periodicidade quincenal, na sala de sesións da Casa do Concello, nos días e horas que se indican: 2º e 4º xoves de cada mes, ás 13,30 horas. No caso de coincidir con sesión plenaria, celebraríase ás 19,30 horas. Cando con tal carácter sexan convocadas pola alcaldía. Terceiro.- Non obstante, se as circunstancias o aconsellaran, a xuízo do Sr. alcalde-presidente, poderá este alterar as sesións ordinarias da Xunta de Goberno Local un día distinto da semana e á hora que estime axeitada, respectando sempre a periodicidade minima antes establecida e as normas legais sobre forma e prazos das convocatorias. En particular, serán criterios a ter en conta pola alcaldía para a convocatoria das sesións ordinarias para día distinto do establecido como preferente que coincidan con Semana Santa e Nadal, como consecuencia dos períodos vacacionais, a conveniencia dun maior estudo dos asuntos que se prevexa tratar, a urxencia dos asuntos e calesquira outros que xustifiquen razoadamente a decisión. Cuarto.- Delegar na Xunta de Goberno Local, da que a competencia básica é prestar asistencia e asesoramento a esta alcaldía no exercicio das súas atribucións, o exercicio das seguintes atribucións da alcaldía: 1.- Aprobar a oferta de emprego público conforme ao orzamento e a plantilla aprobados polo Pleno, aprobar as bases das probas para a selección do persoal e para os concursos de provisión de postos de traballo e distribuír as retribucións complementarias que non sexan fixas e periódicas.2.- As aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización, e os proxectos de obras e edificación de promoción pública.3.- O outorgamento de licenzas urbanísticas de obras maiores e de apertura de establecementos, así como a aprobación das liquidacións dos distintos ingresos de dereito público que poidan derivarse do outorgamento de ditas licencias 4.- Exame e resolución de escritos de administracións públicas ou particulares, sobre calquera petición que formulen, agás aqueles que a alcaldía considere que pola súa trascendencia, contido ou outras causas, deban pasar a coñecemento do Pleno ou ben ser resoltas pola alcaldía dentro das súas competencias. Quinto.- Comunicar esta resolución aos diferentes servizos municipais, para o seu coñecemento e efectos. Sexto.- A presente resolución notificarase aos designados persoalmente, publicándose no Boletín Oficial da Provincia. Dela darase conta ao Pleno na primeira sesión que se celebre. Mándao e asina o Sr. alcalde-presidente, don Antonio Manuel Landeira Gallardo, en Santa Comba, vinte e un de xuño de dous mil once. O ALCALDE-PRESIDENTE, A SECRETARIA, Asdo.: Antonio Manuel Landeira Gallardo. Asdo.: Berta Roca Abuín”. Constituído o novo Concello en sesión extraordinaria celebrada o día 11 de xuño de 2011, resulta necesario o establecemento da nova organización municipal, en particular, o nomeamento de tenentes de alcalde. CONSIDERANDO que esta alcaldía, no uso das competencias que lle outorga a lexislación vixente, por decreto nº 929/2011, do 21 de xuño de 2011, procedeu á designación dos membros da Xunta de Goberno Local. Polo tanto, de conformidade co disposto nos artigos 20.1. a) e 21.2 e 23.3 da Lei 7/1985, do 2 de abril, reguladora das bases do réxime local; art.62 da Lei 5/1997, do 22 de xullo, de Administración local de Galicia e art.46.1 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro. Primeiro.- Nomear tenentes de alcalde aos seguintes concelleiros, membros da Xunta de Goberno Local: Primeiro tenente de alcalde: dona MARÍA JOSEFA POSE RODRÍGUEZ (PP) Segundo tenente de alcalde: don JACOBO AMARELLE BAREIRO (PP) Terceiro tenente de alcalde: don MANUEL FERREIRO FERNÁNDEZ (PP) Segundo.- Corresponde aos nomeados, na orde designada, substituírme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións; así como nos supostos de vacante ata que tome posesión o novo alcalde. Terceiro.- A estes efectos, cando esta alcaldía teña que ausentarse do termo municipal, establecerá mediante decreto, a duración da súa ausencia, designando ao tenente de alcalde que teña que asumir as súas competencias. De non conferirse esta designación de forma expresa, esta alcaldía será substituída polo primeiro tenente de alcalde e, no seu defecto, por calquera dos outros tenentes de alcalde establecidos en segundo lugar que se atopen presentes, que deberán dar conta delo ao resto da Corporación, sen que durante o mesmo día poida actuar como alcalde accidental máis dun deles. Cuarto.-- Notificar aos concelleiros designados persoalmente, facéndolles constar que terán que manter informada a esta alcaldía do exercicio das súas atribucións como alcalde accidental, non podendo no citado exercicio, nin modificar as delegacións xa efectuadas por esta alcaldía con anterioridade, nin outorgar outras novas. Quinto.- Publicar a presente resolución no Boletín Oficial da Provincia e darase conta ao Pleno na primeira sesión que celebre. Mándao e asina o Sr. alcalde-presidente, don Antonio Manuel Landeira Gallardo, en Santa Comba, vinte e un de xuño de dous mil once. O ALCALDE-PRESIDENTE, A SECRETARIA, Asdo.: Antonio Manuel Landeira Gallardo. Asdo.: Berta Roca Abuín”. Dada conta da necesidade de proceder á delegación das competencias que esta alcaldía ten atribuídas, en aras do interese público, co obxecto de facilitar o funcionamento do goberno municipal e conseguir unha maior axilidade, eficacia e coordinación no exercicio das tarefas de goberno. Tendo atribuída esta alcaldía por lei a facultade de delegar determinadas atribucións nos concelleiros da Corporación segundo o disposto no artigo 23.4 da Lei 7/1985, reguladora das bases do réxime local e no artigo 61.3 da Lei 5/1997, de Administración Local de Galicia. Visto o réxime xurídico desas delegacións establecido nos artigos 43 a 45 e 114 a 118 do RD 2568/1986, polo que se aproba o Regulamento de organización, funcionamento e réxime xurídico das entidades locais, en relación co artigo 13 da LRJ-PAC, en uso das atribucións que me confire a normativa legal vixente, Primeiro.- Conferir as seguintes DELEGACIÓNS XENÉRICAS en favor dos Sres/as concelleiros/as que se indican, para a dirección e xestión das áreas de goberno municipal que a continuación se relacionan: Don MARTIN JESUS YMLAHI PETRIRENA Don ULISES JOSE CHOW BALCIUNAS Dona BRAULIA RISTORI MOROMENACHO Dona Maria Luminita Costey Bihari Don JAMES FREDERICK JUSTO ENRIQUE BERCIANOS AGUILO Don JOSE LIBARDO LADERO MILOVANOVIC Segundo.- As delegacións que se outorgan comprenderán exclusivamente a dirección interna e a xestión dos servizos correspondentes sen incluír a facultade de resolver mediante actos administrativos que afecten a terceiros, que será exercida polo órgano municipal a quen corresponda a competencia, quedando, polo tanto, suxeitas ao réxime xeral previsto no Regulamento de organización, funcionamento e réxime xurídico das entidades locais aprobado por Real Decreto 2568/86, do 28 de novembro. En todo caso quedan excluídas as atribucións indelegables expresamente reservadas á alcaldía no artigo 21.3 da Lei 7/85, do 2 de abril e no artigo 61.3 da Lei 5/97, do 22 de xullo. Terceiro.- O/a concelleiro/a delegado/a queda obrigada a informar a esta alcaldía, a posteriori, da xestión e disposicións que dite e, previamente das decisións de trascendencia, nos términos previstos no artigo 115 do ROF. Cuarto.- Delegar de forma indistinta en todos os concelleiros deste concello as competencias que a esta alcaldía lle outorga o artigo 51.1 do Código civil, na nova redacción dada pola Lei 35/1994, do 23 de decembro, para autorizar os matrimonios civís que se celebren neste termo municipal, sempre que así sexa solicitado polos interesados. Esta delegación faculta a todos os concelleiros para autorizar matrimonios civís, sen que nunha mesma cerimonia poida intervir máis dun deles. Quinto.- As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro. Sexto.- De conformidade co disposto polo artigo 44 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 28 de novembro, estas delegacións terán efecto dende o día seguinte á data de notificación deste Decreto ós concelleiros afectados, e serán de carácter indefinido, sen prexuízo da potestade de avocación desta Alcaldía. No caso de ausencia, vacante, enfermidade ou calquera outro impedimento dos concelleiros delegados, esta alcaldía asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste senso. Sétimo.- Notificar esta resolución aos concelleiros afectados, entendéndose aceptada a competencia delegada de forma tácita, se dentro do prazo dos tres días soltos seguintes non se manifesta nada en contra ou se fai uso da delegación. Oitavo.- Dar conta ó Pleno desta resolución na primeira sesión que teña lugar, e publicar o seu texto no Boletín Oficial da Provincia, en cumprimento do disposto polo artigo 44.2 do texto legal antes citado. Mándao e asina o Sr. alcalde-presidente, don Antonio Manuel Landeira Gallardo, en Santa Comba, vinte e un de xuño de dous mil once. O ALCALDE-PRESIDENTE, A SECRETARIA, Asdo.: Antonio Manuel Landeira Gallardo. Asdo.: Berta Roca Abuín”. Santa Comba, 21 de xuño de 2011. O ALCALDE-PRESIDENTE, Asdo.: Antonio Manuel Landeira Gallardo.